**PRILOG 1**

**OBRAZAC BANKARSKE GARANCIJE ZA DOBRO IZVRŠENJE POSLA**

**Korisnik:**

Ministarstvo ekonomije

Rimski trg 46

81000 Podgorica

Crna Gora

**Bankarska garancija za dobro izvršenje posla**

Informisani smo da je Vlada Crne Gore donijela Odluku o dodjeli koncesije za eksploataciju mineralne sirovine tehničko-građevinskog kamena ležišta „Haj Nehaj”, Opština Bar („Sl.list CG“, broj: \_\_\_\_\_\_), kojom se \_\_\_\_\_\_\_\_\_\_\_ (PIB:\_\_\_\_\_\_; Reg. broj:\_\_\_\_\_\_\_\_\_\_\_\_\_\_), sa sjedištem u \_\_\_\_\_\_\_\_\_\_ (u daljem tekstu: Koncesionar) dodjeljuje pravo na detaljna geološka istraživanja i eksploataciju mineralne sirovine tehničko-građevinskog kamena ležišta „Haj Nehaj”, Opština Bar.

U skladu sa članom 12 stav 2 Ugovora o koncesiji za detaljna geološka istarživanja i eksploataciju mineralne sirovine tehničko-građevinskog kamena ležišta „Haj Nehaj”, Opština Bar (u daljem tekstu: Ugovor), Koncesionar je dužan da, kao preduslov stupanja na snagu Ugovora, na dan zaključivanja Ugovora dostavi Koncedentu Bankarsku garanciju plativu na prvi poziv bez prava prigovora, kao sredstvo obezbjeđenja izvršenja svih ugovornih obaveza, u iznosu od 85.680,00 € (slovima: osamdeset pet hiljada šest stotina osamdeset eura) i sa rokom važenja od godinu dana od datuma izdavanja.

Mi [IME I ADRESA BANKE KOJA IZDAJE GARANCIJU], odričući se svih prava na prigovore, proteste ili odbranu od obaveze koja proizilazi iz Bankarske garancije, ovim neopozivo preuzimamo obavezu da Vam platimo, u roku od 5 radnih dana, ukoliko dobijemo Vaš zahtjev, maksimalan iznos od **85.680,00 €** (slovima: osamdeset pet hiljada šest stotina osamdeset eura), nakon što dobijemo vaš pismeni zahtjev za plaćanje i pismenu potvrdu da:

* Koncesionar ne poštuje i krši odredbe Ugovora, što dovede do raskida Ugovora, iz bilo kojeg od razloga predviđenih članom 17 Ugovora; ili
* Koncesionar ne izvršava obavezu obnavljanja ove Bankarske garancije na način i u roku određenim članom 12 stav 3 Ugovora;
* su nastupili slučajevi predviđeni Ugovorom koji za posljedicu ima aktiviranje Bankarske garancije u cijelosti ili djelimično.

U svrhu identifikacije vašeg zahtjeva za plaćanje i vaše potvrde, iste treba da budu dostavljene putem posrednika odnosno vaše poslovne banke uz potvrdu da su potpisi pravno valjani i obavezujući za vašu instituciju.

Potvrđujemo i prihvatamo da ne treba da nas obavijestite ni o kakvom razlogu za naplatu Bankarske garancije, osim o razlozima koji su gore navedeni, niti da nam dostavite bilo kakav dokaz da imate pravo da naplatite ovu Bankarsku garanciju.

Bankarska garancija će biti punovažno naplaćena samo ako se obavještenje o naplati uputi na adresu:

[adresa Banke]

Bankarska garancija ostaje na snazi godinu dana od dana izdavanja. Nakon isteka ovog roka Bankarska garancija u potpunosti i automatski ističe, ukoliko do tada ne dobijemo vaš pismeni zahtjev za plaćanje i potvrdu da su potpisi pravno valjani, ili obavještenje da se ova Bankarska garancija može povući iz razloga što je Koncesionar dostavio novu obnovljivu godišnju bankarsku garanciju na iznos od od **85.680,00** € (slovima: osamdeset pet hiljada šest stotina osamdeset eura), u skladu sa članom 12 stav 3 Ugovora.

Bilo kakav spor do koga dođe u vezi sa ovom Bankarskom garancijom biće razriješen pred Osnovnim sudom u Podgorici.

PEČAT BANKE

Potpis/ mjesto/ datum